《三光会合 俗名韵令》
金朝·王哲

扶风且住。听予言语。决定相随去。些儿少虑。对公先诉。

遇逢艰去。饥寒雨露。有恓惶处。眉头莫要聚。

长生好事，只今堪做。何必候时数。青巾戴取。更衣麻布。

得离凡宇。入云霞路。功昭行著。真师自肯度。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。